**Svar på spørgsmål vedr. udbud om analyse af unødvendig plastik**

Miljøstyrelsen har modtaget en række spørgsmål vedr. udbuddet. Spørgsmålene er besvaret i nedenstående skema.

|  |  |
| --- | --- |
| **Spørgsmål** | **Svar** |
| Kan betalingen brydes op så en del betales før, under og ifm. afslutning af projektet. | Der kan kun betales ifm. leverancer aftalt som en del af projektet og iht. det i udbudsmaterialet beskrevne. Det betyder også at det ikke er en mulighed at der betales forud. |
| Af tilbuddet fremgår det, at tilbuddet maksimalt må udgøre 10 sider, eksklusiv CV’er. Ordregiver bedes oplyse om de 10 sider også er inklusiv forside og indholdsfortegnelse. | De 10 sider er eksklusiv forside og indholdsfortegnelse. |
| Det fremgår af opfordringsbrevets afsnit 4.4 om tildelingskriterierne, at: ”Kriterierne skal betragtes som angivet i prioriteret rækkefølge”. Ordregiver bedes angive, hvilken vægtning de enkelte kriterier vil blive tillagt. | Det oplyses, at kriterierne vægtes ligeligt, og at der således ikke er nogen kriterier der vægtes tungere end andre. |
| Kravspecifikation, afsnit 2.4:  Økonomi og betalingsplan: Leverandøren afregnes bagudrettet, når leverancen er godkendt af Miljøstyrelsen. Ordregiver opfordres til at acceptere, at honoraret kan udbetales i rater eller svarende til arbejdspakkernes delleverancer, som danner grundlag for den endelige rapportering, og ikke som én samlet udbetaling af honoraret, når projektet er afsluttet. | Det er en mulighed at der ifm. levering af delleverancer aftales en betaling af noget af kontraktsummen. Det er dog også vigtigt at understrege at hele summen ikke kan være udbetalt før projektet er afsluttet. Den konkrete betaling aftales ifm. kontraktindgåelsen. |
| Tidsplan. Ved kontrahering skal leverandøren tilsende Miljøstyrelsen en detaljeret tidsplan, og leverancerne skal udføres til de ved kontraktindgåelsen fastsatte leveringstidspunkter. Selve kontrakten udløber først, når rapporten er afleveret og godkendt. Den endelige rapport leveres til Miljøstyrelsen inden 5 december 2022 kl. 12.00. I opfordringsbrevet er der under beskrivelse af kriteriet ”Tidsplan” angivet: Arbejds- og tidsplan skal tage udgangspunkt i, at den samlede endelige rapport skal leveres til ordregiver senest 1. december 2022 kl. 12.00. Vil ordregiver bekræfte, at den samlede endelige rapport skal afleveres den 5. december kl. 12.00? | Det bekræftes at den samlede rapport skal afleveres 5. december. Der er tale om en kongruensfejl på tværs af bilagene. |
| Aftalegrundlaget, afsnit 5.1:  Vederlaget for Projektet er fastpris og udgør DKK 590.000 ekskl. moms (”Vederlaget”). Vil ordregiver belyse, hvorfor ”Pris” optræder som tildelingskriterium, når det i kontrakten er angivet som en fastprisaftale på de 590.000 kr.? | Udbuddets størrelse skal alene betragtes som den øvre ramme for, hvad projektet må koste. Med formuleringen om pris lægges således op til at der også kigges på at der er en rimelighed i mellem den samlede pris på projektet og det projekt og arbejde, der lægges op til som en af tilbuddet. |